**INSPECTORATUL SCOLAR AL JUDEŢULUI ALBA**

**AHIEPISCOPIA ORTODOXA DE ALBA IULIA**

**SEMINARUL TEOLOGIC ORTODOX “ SFÂNTUL SIMION STEFAN”**

Alba Iulia, B-dul Transilvaniei nr 36A,

Tel +40.258.834890; stor.alba@isjalba.ro

**(Avizat C.A.DIN 07. 09. 2023)**

**CONTRACT EDUCAŢIONAL 2023-2024**

**I. Părţile semnatare**

   **1.** Unitatea de învăţământ Seminarul Teologic Ortodox „Sfântul Simion Stefan” Alba Iulia, cu sediul în Alba Iulia, Bulevardul Transilvaniei, nr.36 A, reprezentată prin director, Pr. prof. NISTOR IOAN

   **2.** Beneficiarul indirect, dna/dl.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, părinte/tutore/susţinător legal al elevului, cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

   **3.** Beneficiarul direct al educației,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ elev.

 **II.** **Scopul contractului**: asigurarea condiţiilor optime de derulare a procesului de învăţământ prin implicarea şi responsabilizarea părţilor implicate în educaţia beneficiarilor direcți ai educaţiei.

 **III.** **Drepturile părţilor**: drepturile părţilor semnatare ale prezentului contract sunt cele prevăzute în Regulamentul-cadru privind organizarea şi funcţionarea unităţilor de învăţământ preuniversitar şi în Regulamentul-cadru de organizare şi funcţionare a unităţii de învăţământ.

 **IV.** **Părţile au cel puţin următoarele obligaţii:\*)**

1. **Unitatea de învăţământ se obligă**:

   **a)** să asigure condiţiile optime de derulare a procesului de învăţământ;

   **b)** să asigure respectarea condiţiilor şi a exigenţelor privind normele de igienă şcolară, de protecţie a muncii, de protecţie civilă şi de pază contra incendiilor în unitatea de învăţământ;

   **c)** să asigure că tot personalul unităţii de învăţământ respectă cu stricteţe prevederile legislaţiei în vigoare;

   **d)** să asigure că toţi beneficiarii educaţiei sunt corect şi la timp informaţi cu prevederile legislaţiei specifice în vigoare;

   **e)** ca personalul din învăţământ să aibă o ţinută morală demnă, un comportament responsabil, în concordanţă cu valorile educaţionale, pe care le transmit elevilor si un comportament responsabil;

   **f)** să sesizeze, la nevoie, instituţiile publice de asistenţă socială/educaţională specializată, direcţia generală de asistenţă socială şi protecţia copilului în legătură cu aspecte care afectează demnitatea, integritatea fizică şi psihică a elevului;

   **g)** să se asigure că personalul din învăţământ nu desfăşoară acţiuni de natură să afecteze imaginea publică a elevului, viaţa intimă, privată şi familială a acestuia;

   **h)** să se asigure că personalul din învăţământ nu va aplica pedepse corporale şi nu va agresa verbal sau fizic elevii;

   **i)** să se asigure că personalul didactic evaluează elevii direct, corect şi transparent, şi nu condiţionează această evaluare sau calitatea prestaţiei didactice la clasă de obţinerea oricărui tip de avantaje;

   **j)** să desfăşoare în unitatea de învăţământ activităţi care respectă normele de moralitate şi nu pun în niciun moment în pericol sănătatea şi integritatea fizică sau psihică a elevilor, respectiv a personalului unităţii de învăţământ;

   **k)** să asigure că în unitatea de învăţământ sunt interzise activităţile de natură politică şi prozelitism religios.

1. **Părintele/tutorele/reprezentantul legal al elevului are următoarele obligaţii:**

   **a)** asigură frecvenţa şcolară a elevului în învăţământul obligatoriu şi ia măsuri pentru şcolarizarea acestuia, până la finalizarea studiilor;

   **b)** prezintă documentele medicale solicitate la înscrierea elevului în unitatea de învăţământ, în vederea menţinerii unui climat sănătos la nivel de grupă/clasă pentru evitarea degradării stării de sănătate a celorlalţi elevi din colectivitate/unitatea de învăţământ;

 **c)** trimite elevul in colectivitate numai daca nu prezinta simptome specifice unei afectiuni cu potential infectios (febra, tuse, dureri de cap, dureri de gat, dificultati de respiratie, diaree, varsaturi,rinoree)

   **d)** cel puţin o dată pe lună ia legătura cu învăţătorul /institutorul/ profesorul pentru învăţământul preşcolar /profesorul pentru învăţământul primar /profesorul diriginte pentru a cunoaşte evoluţia elevului;

   **e)** răspunde material pentru distrugerile bunurilor din patrimoniul şcolii, cauzate de elev;

   **f)** respectă prevederile Regulamentului de organizare şi funcţionare a unităţii de învăţământ;

   **g)** nu agresează fizic, psihic, verbal personalul unităţii de învăţământ.

 **h)** prezinta un comportament civilizat in raport cu intregul personal al unitatii de invatamant

1. **Elevul are următoarele obligaţii:**

   **a)** de a se pregăti la fiecare disciplină/modul de studiu, de a dobândi competenţele şi de a-şi însuşi cunoştinţele prevăzute de programele şcolare;

   **b)** de a frecventa cursurile, în cazul beneficiarilor primari ai educaţiei din învăţământul de stat, particular şi confesional autorizat/acreditat;

   **c)** de a se prezenta la cursuri şi la fiecare evaluare/sesiune de examene organizată de unitatea de învăţământ, în cazul beneficiarilor primari din învăţământul obligatoriu, înscrişi la cursuri cu frecvenţă redusă;

   **d)** de a avea un comportament civilizat şi o ţinută decentă în unitatea de învăţământ;

   **e)** de a respecta Regulamentul de organizare şi funcţionare a unităţii de învăţământ, regulamentul căminului(elevii cazați în cămin) regulile de circulaţie, normele de securitate şi de sănătate în muncă, de prevenire şi de stingere a incendiilor, normele de protecţie a mediului;

   **f)** de a nu distruge documentele şcolare, precum cataloage, carnete de elev, foi matricole, documente din portofoliul educaţional etc.;

   **g)** de a nu deteriora bunurile din patrimoniul unităţii de învăţământ (materiale didactice şi mijloace de învăţământ, cărţi de la biblioteca şcolii, mobilier şcolar, mobilier sanitar, spaţii de învăţământ etc.);

   **h)** de a nu aduce sau difuza, în unitatea de învăţământ, materiale care, prin conţinutul lor, atentează la independenţa, suveranitatea şi integritatea naţională a ţării, care cultivă violenţa şi intoleranţa;

   **i)** de a nu organiza/participa la acţiuni de protest, altfel decât este prevăzut în Statutul elevului;

   **j)** de a nu deţine/consuma/comercializa, în perimetrul unităţii de învăţământ, droguri, substanţe etnobotanice, băuturi alcoolice, ţigări;

   **k)** de a nu introduce şi/sau face uz, în perimetrul unităţii de învăţământ, de orice tipuri de arme sau alte produse pirotehnice, cum ar fi muniţie, petarde, pocnitori, brichete etc., precum şi spray-uri lacrimogene, paralizante sau altele asemenea care, prin acţiunea lor, pot afecta integritatea fizică şi psihică a elevilor şi a personalului unităţii de învăţământ;

   **l)** de a nu poseda şi/sau difuza materiale care au un caracter obscen, pornografic sau defăimător;

   **m)** de a nu aduce jigniri şi de a nu manifesta agresivitate în limbaj şi în comportament faţă de colegi şi faţă de personalul unităţii de învăţământ sau de a leza în orice mod imaginea publică a acestora;

   **n)** de a nu provoca/instiga/participa la acte de violenţă în unitatea de învăţământ şi în proximitatea acesteia;

   **o)** de a nu părăsi incinta şcolii în timpul pauzelor sau după începerea cursurilor, fără avizul profesorului de serviciu sau al învăţătorului/institutorului/profesorului pentru învăţământul primar/profesorului diriginte.

 **p**) de a nu oferi fotografii, informaţii video-audio legate de desfăşurarea activităţilor din şcoala noastră

 **r)** de a participa la activităţile online în mod obligatoriu, direct şi responsabil (este interzisă afişarea pozei de profil, oprirea camerei, blocarea altor participanţi şi abandonarea orei de curs fără un motiv întemeiat);

 **s)** de a nu înregistra şi difuza prin nici un procedeu activităţile didactice online fara acordul cadrului didactic care conduce sau realizeaza activitatea respectiva;

 **ş)** de a respecta procedura de acces în şcoală: triaj şi interval orar stabilit;

 **t)** de a purta echipamentul sportiv la orele de educaţie fizică (elevii scutiţi au obligaţia de a fi prezenți la oră);

 **u)** telefoanele vor fi depuse la începutul orelor (pentru durata orelor şi a pauzelor), în spaţiile amenajate în fiecare clasă. Ele nu vor fi folosite nici pe durata pauzelor.

 **v)** de a purta uniforma stabilită de către școală.

 **x)** să participe la programul liturgic al școlii (pauza de rugăciune, Sf. Liturghie în zilele de sărbătoare)

**Elevii care nu respectă aceste precizări, vor suporta consecinţele precizate în Regulamentul de Ordine Interioară.**

   **V.** **Durata contractului: prezentul contract se încheie, de regulă, pe durata unui nivel de învăţământ (primar, gimnazial sau liceal).**

**VI. Alte clauze:**

Vor fi înscrise prevederi legale, conform Legii educaţiei naţionale nr. 1/2011, cu modificările şi completările ulterioare, şi Regulamentului de organizare şi funcţionare a unităţilor de învăţământ preuniversitar-aprobat prin ORDIN nr. 4183 din 4 iulie 2022, ale Legii nr. 272/2004 privind protecţia şi promovarea drepturilor copilului, republicată, cu modificările şi completările ulterioare.

 Încheiat astăzi,\_\_\_\_\_\_\_\_\_\_\_\_\_\_2023, în două exemplare, în original, pentru fiecare parte.

 Unitatea şcolară Beneficiar indirect\*\*

Seminarul Teologic Ortodox **Părintele elevului**

„Sfântul Simion Ştefan” Alba Iulia

 DIRECTOR,

Pr. prof. NISTOR IOAN

Am luat la cunoştinţă.

**Beneficiar direct, elevul**

(în vârstă de cel puţin 14 ani)

 **\*\*)** Părintele/Tutorele/Susţinătorul legal, pentru elevii din învăţământul antepreşcolar, preşcolar, primar, gimnazial şi liceal, respectiv elevul, pentru învăţământul postliceal.